ઉરીમાં થયેલા આતંકી હુમલાને કારણે ભારતે સાર્ક સંમેલનમાં હાજરી આપવાની ના પાડી હતી. ભારતની આ પહેલને પડોશી દેશ બાંગ્લાદેશ, ભૂટાન અને અફઘાનિસ્તાને પણ સમર્થન આપ્યું છે. સાથે જ સંમેલનનો બહિષ્કાર કરવાનું કર્યું છે. કાઠમાંડુ પોસ્ટ તરફથી મળતી માહિતી મુજબ સાર્ક સંમેલનમાં ભારતે હાજરી આપવાની ના પાડી છે ત્યારે હાલની પરિસ્થિતિને ધ્યાનમાં રાખીને સાર્ક સંમેલન રદ્દ કરવામાં આવ્યું છે. ભારતીય વિદેશ મંત્રાલયના પ્રવક્તા વિકાસ સ્વરૂપે કહ્યું છે કે આજની તારીખમાં જેવો માહોલ છે. તેમાં પાકિસ્તાન જવું શક્ય નથી. જોકે સાર્ક સંમેલન કરવું ન કરવું તેનો સત્તાવાર નિર્ણય નેપાળે કરવાનો રહેશે.